Within Temptation

Within Temptation ("ויד'ין טמפטיישן", אנגלית: "בתוך הפיתוי") היא להקת מטאל סימפוני הולנדית אשר הוקמה בשנת 1996 על ידי הגיטריסט רוברט ווסטרהולט (Robert Westerholt) והסולנית שרון דן אדל (Sharon den Adel). הלהקה שהתגבשה יחד עם הנגנים הראשוניים שלה, חתמה על חוזה הקלטות עם DSFA Records והחלה להקליט את אלבומה הראשון. חברי הלהקה המקורית היו ווסטרהולט, דן אדל וירואן ואן וין (Jeroen van Veen) שמנגן על הבס, יחד עם הגיטריסט מיקיאל פאפנהוב (Michiel Papenhove), המתופף איבאר דה-גראף (Ivar de-Graaf) והקלידן מרטיין ווסטרהולט (Martijn Westerholt), אחיו של הגיטריסט רוברט ווסטרהולט. אלבום הבכורה, "Enter", יצא בשנת 1997, וסגנונו הוא מטאל גותי המשלב מטאל סימפוני ודת'-דום. האלבום נחשב לאפל והקודר ביותר לדעת קהל התומכים של הלהקה והוא מציג את האלמנטים הווקאליים הקבועים של הלהקה אשר ישמשו אותה במהלך האלבומים הבאים. מילות שיריו נכתבו על נושאים כמו מוות, ריקנות, גותיקה, אהבה ומלחמות מסיפור פנטזיה. בנוסף לכך האלבום מכיל שירים עם "גרואולים" שהגיטריסט רוברט ווסטרהולט מבצע, וקומבינציות קוליות בין הסולנית והגיטריסט. בשיר מספר ארבע באלבום, "Deep Within", מצטרף לביצוע הגראולים ג'ורג' אוסטהוק (George Oosthehok) מלהקת "אורפנג'" ("Orphanage"). בשנת 1998 לאחר סיבוב הופעות ממושך שערכו חברי הלהקה, הם הוציאו לאור למכירה אלבום EP בשם "The Dance". אלבומם הבא, "Mother Earth" עוסק במעשה הבריאה ומתאר את יחסי הגומלין בין האדם, הטבע והצומח, ויצא בשנת 2000. האלבום זכה להצלחה רבה וביקורות חיוביות ברחבי אירופה. אותה שנה הייתה שנה משמעותית בקריירה של הלהקה. פרט להופעות רבות וידועות בהן נטלו חלק, נעשו שינויים בהרכב הנגנים בלהקה: דה-גראף הוחלף במתופף סטפאן ואן-האסטרגט (Stephen van-Haestregt); פאפנהוב הוחלף בגיטריסט רוד יולי (Ruud Jolie); מרטיין ווסטרהולט, שחלה במחלת הנשיקה אשר לא איפשרה לו להמשיך לנגן, הוחלף בקלידן מרטיין ספירנבורג (Mratijn Spierenburg). מאוחר יותר החלים ווסטרהולט והקים את פרויקט הרוק הגותי ההולנדי "דיליין" ("Delain"). אלבום הבכורה של הפרויקט, "Lucidity", יצא בשנת 2006. לאחר הצלחת "Mother Earth", יצא למכירה בשנת 2004 האלבום "The Silent Force". אלבום זה מהווה את פריצת הדרך של הלהקה ברחבי העולם, בעיקר בזכות להיטיו שהצליחו במצעדים והצלחתו במכירות. הוא מספר סיפור בהמשכים, שמבוסס כמו שמות השירים בו, על ספרו של לואי קופרוס. חברי הלהקה הוציאו במרץ 2007 את אלבום האולפן הרביעי שלהם – "The Heart of Everything". לפי טענתה של דן אדל, האלבום עוסק סביב השאלות "מה חשוב בחיינו?", "את מה אנו מחשיבים כדבר מרכזי בחיינו כאדם בודד?" ומכאן נגזר שמו, שבעצם מבטא על פי דבריה, את ההקרבות והשינויים שבחיי האדם, ואת דרך אמונתו. כל שיר ספציפי מתאר תהליך מסוים של בחירה ושינוי בחיי האדם. חברי הלהקה טוענים שאת ההשראה לכתיבת שיר הנושא, הם קיבלו מהסרט האפי "לב אמיץ". שיר אחר באלבום, "The Truth Beneath The Rose" נכתב בהשראת הספר "צופן דה וינצ'י", ואילו השיר "The Howling" נבחר לשמש כשיר נושא לטריילר למשחק הווידאו "The Chronicles of Spellborn". הסינגל הראשון ששוחרר מתוכו, "What Have You Done", הציג צד שונה בקו המוזיקלי של הלהקה, ובו התארח הזמר קית' קפוטו, סולן להקת "Life of Agony". לשיר צולמו שתי גרסאות של קליפים. למעט שיר זה, כל השירה באלבום היא נשית. לעיתים יש קטעי מקהלות ברקע, כמו בשיר הבולט "Our Solemn Hour" שמשלב קטע מנאומו של וינסטון צ'רצ'יל וליווי מלא של מקהלה. כל אלבומיהם של הלהקה, שוחררו למכירה מאוחרת בארצות הברית בשנת 2007 ובעוד ארצות ברחבי העולם, בסמוך ליציאת "The Heart of Everything". ל"Mother Earth" ו"The Silent Force" נוספו רצועות בונוס מהופעות, ושירים שלא נכנסו לאלבומים בגרסתם המקורית. בשנת 2009 פרסמה הלהקה סינגל משותף עם הזמר כריס ג'ונס (Chris Jones) בשם Utopia. הוא פורסם באלבום ההופעה האקוסטית שפרסמה הלהקה – "An Acoustic Night at the Theatre" במהלך שנת 2010 החלו חברי הלהקה לעבוד על אלבום חמישי – "The Unforgiving" – אשר פורסם בחודש מרץ של שנת 2011. האלבום הוא אלבום קונספט המבוסס על קומיקס שיצא לאור בזמן פרסום האלבום ונכתב על ידי סטיבן אוקונל (Steven O'Connell). כמו כן במסגרת פרסום האלבום הלהקה מוציאה לאור שלושה סרטים קצרים אשר חושפים חלק מן הסיפור של האלבום. שניים מהם פורסמו ("Mother Maiden" יחד עם הסינגל "Faster", ו-"Sinéad" יחד עם סינגל בעל אותו השם) והאחרון ("Triplets" יחד עם סינגל "Shot in the Dark"). באפריל 2013 הלהקה הוציאה לאור אלבום קאברים לשירי פופ – "The Q-Music Sessions". בינואר 2014 יצא האלבום השישי – "Hydra". ב-2019 הוציאה הלהקה את אלבומה התשיעי, "Resist". הסינגלים שמתוך האלבום, "The Reckoning" ו-"Supernova", זכו להצלחה בינלאומית יחסית. הלהקה תכננה להופיע בישראל ב-14 באוגוסט 2008, במסגרת פסטיבל מטאל, אך ההופעה נדחתה עקב הוצאת ה-DVD החדש. התאריך החדש נקבע ל-12 באוקטובר 2008, בהאנגר 11 בנמל תל אביב ולאחר מכן יצאה הודעת ביטול. הלהקה הופיעה בישראל בהאנגר 11 שבתל אביב ב-4 ביוני 2023. ההופעה זכתה לביקורות מצוינות. הלהקה החלה כלהקת מטאל גותי, ואלבומה הראשון Enter היה הכבד והקודר ביותר, ושילב בין מטאל גותי, מטאל סימפוני ודת'-דום. בהמשך, השתנה סגנונה של הלהקה למטאל סימפוני וההיבט הגותי בשיריה דעך עד שנעלם. בשנים האחרונות סגנון הלהקה התרכך עוד יותר, עד כדי שסולנית הלהקה שרון דן אדל תיארה אותה כלהקת רוק סימפוני והתנערה מהתווית הגותית שהוצמדה ללהקה. האלבומים המאוחרים יותר של הלהקה תוארו גם כבעלי אלמנטים רבים של רוק אלטרנטיבי. שרון דן אדל – סולנית, מייסדת רוברט ווסטרהולט – גיטרה וגרואלינג, מייסד רוד ג'ולי – גיטרה ירון ואן וין – באס מרטיין ספירנבורג – קלידים מייק קולן – תופים סטפאן הלבלאד – גיטרה איבר דה-גראף – תופים (1996–1998, 1999–2001) סירו פלמה – תופים (1998–1999) דניס ליפלנג – תופים (1996) ריצ'רד וילאמסי – תופים (1996) מיכאל פאפינהוב – גיטרה (1996–2001) ג'ל בקר – גיטרה (2001) מרטין ווסטרהולט – קלידים (1996–2001) סטפן ואן האסטרגט – תופים (2002–2010) Enter (1997) Mother Earth (2001) The Silent Force (2004) The Heart of Everything (2007) An Acoustic Night at the Theatre (2009) The Unforgiving (2011) Hydra (2014) Resist (2019) The Dance (1998) Running Up That Hill (2003) The Howling (2007) Restless (1997) Our Farewell (2000) Ice Queen (2001) Mother Earth (2003) Never Ending Story (סינגל שיווקי)(2003) Running Up That Hill (2003) Stand My Ground (2004) Memories (2005) Angels (2005) Jillian (I'd Give My Heart) (סינגל שיווקי) (2005) What Have You Done (2007) Frozen (2007) All I Need (2007) Forgiven (2008) Utopia (2009) Faster (2011) Sinéad (2011) Shot in the Dark (2011) Mother Earth Tour (CD/DVD) (2003) The Silent Force Tour (CD/DVD) (2005) Black Symphony (CD/DVD/Blu-ray)(2008) An Acoustic Night at the Theatre (CD) (2009) Let Us Burn – Elements & Hydra Live in Concert (CD/DVD/Blu-ray)(2014) אתר האינטרנט הרשמי של Within Temptation Within Temptation, ברשת החברתית פייסבוק Within Temptation, ברשת החברתית אקס (טוויטר) Within Temptation, ברשת החברתית אינסטגרם Within Temptation, סרטונים בערוץ היוטיוב Within Temptation, באתר פינטרסט Within Temptation, במסד הנתונים הקולנועיים IMDb (באנגלית) Within Temptation, באתר אפל מיוזיק (באנגלית) Within Temptation, באתר ספוטיפיי Within Temptation, באתר Last.fm (באנגלית) Within Temptation, באתר AllMusic (באנגלית) Within Temptation, באתר MusicBrainz (באנגלית) Within Temptation, להקה באתר Encyclopedia Metallum (באנגלית) Within Temptation, באתר דיזר Within Temptation, באתר Yandex.Music (ברוסית) Within Temptation, באתר Discogs (באנגלית) Within Temptation, באתר Songkick (באנגלית) Within Temptation, באתר Genius Within Temptation, באתר SecondHandSongs Within Temptation, באתר בילבורד (באנגלית) אתרים רשמיים הערוץ הרשמי של WT, ביוטיוב ערוץ ה-VEVO הרשמי של WT, ביוטיוב (VEVO) סקירות סקירה על הלהקה באתר BNR מטאל אור ברנע, עומדים בפיתוי, באתר ynet, 26 בנובמבר 2009 אבי פיטשון, מפלצות התהילה של להקת "ויתין טמפטיישן", באתר הארץ, 23 בפברואר 2014 מאיה כהן, זה לא מפסיק: להקת רוק ותיקה נוספת מגיעה לראשונה לישראל, באתר ישראל היום, 14 במרץ 2023 אלמה ראם, ‏המלאכית של המטאל מגיעה לארץ, והישראלים זוכים להגשים חלום, באתר מעריב אונליין, 27 במאי 2023 אלמה ראם, ‏מהופעות המטאל הטובות שהיו בארץ: ווית'ין טמפטיישן חרכה את הבמה, באתר מעריב אונליין, 5 ביוני 2023 אתרי מעריצים דף המעריצים הישראלי בפייסבוק Within Temptation Israel פורום המעריצים הישראלי ב"תפוז אנשים" ווידאוקליפים ביוטיוב Within Temptation - Mother Earth, קליפ מ-2008 לשיר משנת 2000 Within Temptation - The Howling, קליפ מ-2009 Within Temptation - Fire And Ice (Official Music Video), קליפ מ-2011 Within Temptation - Whole World is Watching ft. Piotr Rogucki, קליפ מ-2014 Within Temptation - 'The Fire Within' (Official Music Video), סרטון בערוץ "Within Temptation", באתר יוטיוב (אורך: 03:34), דצמבר 2022 להקת הסימפוניק מטאל Within Temptation תופיע לראשונה בישראל, 14 במרץ 2023, וואלה! תרבות אלמה ראם, ‏מהופעות המטאל הטובות שהיו בארץ: ווית'ין טמפטיישן חרכה את הבמה, באתר מעריב אונליין, 5 ביוני 2023. כולל סרטונים מההופעה.